pythainlp/thai_wikipedia_clean_20230101 huggingface dataset:
จากความทรุดโทรมของตัวโรงพยาบาลที่ยื่นลงไปในทะเล ทำให้เกิดความไม่ปลอดภัยในการใช้งานอีกทั้งความทรุดโทรมนี้ไม่คุ้มค่าที่จะซ่อมแซม นายบัวหรือขุนปราณเขตต์นครซึ่งเป็นผู้ดูแลโรงพยาบาล กราบบังคมทูลสมเด็จพระนางเจ้าสว่างวัฒนา พระบรมราชเทวี เพื่อขอย้ายโรงพยาบาลขึ้นไปตั้งบนบกทางด้านเหนือของเขาพระตำหนัก(คือที่ตั้งโรงพยาบาลปัจจุบันนี้) พระองค์ทรงเห็นชอบด้วยและได้พระราชทานเงินเป็นค่าก่อสร้างในการย้ายนี้ประมาณสองหมื่นบาทเศษ โดยเริ่มสร้างโรงพยาบาลบนบกในปี พ.ศ. 2451 ประกอบด้วยอาคาร 5 หลัง หลังแรกเป็นเรือนไม้ขนาดใหญ่ 2 ชั้น ชั้นล่างสำหรับทำการตรวจโรคและชั้นบนเป็นที่ทำการ หลังที่สองและสามเป็นเรือนไม้สำหรับผู้ป่วย หลังที่สี่เป็นเรือนไม้ยาวชั้นเดียวยกพื้นสำหรับเป็นที่อยู่ของเจ้าหน้าที่ หลังที่ห้าเป็นบ้านพักแพทย์ผู้ปกครองโรงพยาบาล 1 หลัง อยู่บริเวณหน้าเรือนพักผู้ป่วย เมื่อสร้างเสร็จแล้วก็ย้ายคนเจ็บไข้จากเรือนในน้ำมาอยู่ในที่นี้เมื่อ พ.ศ. 2452
ค่าใช้จ่ายของโรงพยาบาลด้านกายภาพทั้งเงินค่าก่อสร้าง ค่าซ่อมแซม รวมถึงค่าใช้สอยประจำโรงพยาบาลจำพวก ค่าเวชภัณฑ์ ค่าครุภัณฑ์ ค่าอาหารเลี้ยงคนเจ็บไข้ ตลอดจนเงินเดือนแพทย์และเจ้าหน้าที่อื่น ๆ เป็นเงินส่วนพระองค์สมเด็จพระนางเจ้าสว่างวัฒนา พระบรมราชเทวีทั้งสิ้น พระองค์พระราชทานตลอดมาทุกปี เป็นเงินราวปีละ 15,000 บาท ภายหลังได้เพิ่มเป็น 20,000 บาท ตลอดพระชนมายุ ต่อจากนั้นสมเด็จพระศรีนครินทราบรมราชชนนีพระราชทานเงินส่วนนี้เสมอมาทุกปี เพื่อเป็นที่รำลึกถึงสมเด็จพระศรีสวรินทิราบรมราชเทวี พระพันวัสสาอัยยิกาเจ้า ตั้งแต่ปี พ.ศ. 2540 โรงพยาบาลได้เปลี่ยนชื่อเป็น "โรงพยาบาลสมเด็จพระบรมราชเทวี ณ ศรีราชา"
แรกเริ่มสมเด็จพระนางเจ้าสว่างวัฒนา พระบรมราชเทวีทรงฝากโรงพยาบาลสมเด็จสมเด็จนี้ไว้ในสังกัดโรงพยาบาลศิริราช จนถึงปี พ.ศ. 2461 พระองค์ได้โปรดเกล้าฯ ให้โรงพยาบาลนี้ไปอยู่ภายในการกำกับดูแลของจุฬาลงกรณ์มหาวิทยาลัย ภายใต้กระทรวงธรรมการ(กระทรวงศึกษาธิการ) 10 ปีให้หลังในเดือนเมษายน พ.ศ. 2471 จึงโปรดเกล้าฯให้โอนโรงพยาบาลจากกระทรวงธรรมการไปสังกัดสภากาชาดไทย เป็นโรงพยาบาลแห่งที่สองของสภากาชาดไทยแต่มีอายุมากกว่าโรงพยาบาลแห่งแรกคือโรงพยาบาลจุฬาลงกรณ์ถึง 12 ปี
โรงพยาบาลสมเด็จพระบรมราชเทวี ณ ศรีราชา มีศูนย์แพทยศาสตรศึกษาชั้นคลินิก(ศพค.) จัดตั้งอยู่ในโรงพยาบาลทำหน้าที่จัดการเรียนการสอนและฝึกปฏิบัติทางการแพทย์ให้กับนิสิตแพทย์ชั้นปีที่ 4-6 ของคณะแพทยศาสตร์ จุฬาลงกรณ์มหาวิทยาลัย
ตั้งแต่ปีการศึกษา 2567 เป็นต้นไปจะทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ จุฬาลงกรณ์มหาวิทยาลัย เมื่อวันที่ 28 ม.ค. 2563 คณบดีคณะแพทยศาสตร์ จุฬาลงกรณ์มหาวิทยาลัย ผู้อำนวยการโรงพยาบาลจุฬาลงกรณ์ สภากาชาดไทย พร้อมด้วยผู้อำนวยการโรงพยาบาลสมเด็จพระบรมราชเทวี ณ ศรีราชา ทำพิธีลงนามบันทึกข้อตกลงความร่วมมือทางวิชาการ และการผลิตบัณฑิตระหว่างคณะแพทยศาสตร์ จุฬาลงกรณ์มหาวิทยาลัย โรงพยาบาลจุฬาลงกรณ์สภากาชาดไทย และโรงพยาบาลสมเด็จพระบรมราชเทวี ณ ศรีราชา สภากาชาดไทย เพื่อร่วมมือในการผลิตบัณฑิตคณะแพทยศาสตร์ หลักสูตรนานาชาติ เพื่อพัฒนาบุคลากรทางการแพทย์ที่มีประสิทธิภาพให้มีเพิ่มมากขึ้น
การร่วมมือในครั้งนี้จะเป็นความร่วมมือกันพัฒนา สร้างบุคลากรทางการแพทย์ขึ้นมา ซึ่งหลักสูตรดังกล่าวจะรับผู้ที่จบปริญญาตรี เข้ามาศึกษาต่อในปริญญาแพทยศาสตร์เป็นระยะเวลา 4 ปี ในหลักสูตรนานาชาติ สำหรับการที่มาร่วมมือกันในครั้งนี้เนื่องจาก โรงพยาบาลสมเด็จพระบรมราชเทวี ณ ศรีราชา เป็นโรงพยาบาลในสภากาชาดไทย ที่ได้มีความร่วมมือกันมานานแล้ว และโรงพยาบาลสมเด็จพระบรมราชเทวี ณ ศรีราชา ยังอยู่ในเขตพัฒนาพิเศษภาคตะวันออก ซึ่งการพัฒนาบัณฑิต การพัฒนาคนเพื่อตอบสนองพื้นที่เขตพัฒนาพิเศษภาคตะวันออก จะเป็นจุดสำคัญที่ดีที่ทำให้การพัฒนาภาพรวมของประเทศได้ดีในอนาคต
โรงพยาบาลสมเด็จพระบรมราชเทวี ณ ศรีราชา สภากาชาดไทย จัดการเรียนการสอนในระดับ Clinical clerkship และ Externship (นิสิตแพทย์ชั้นปี 2-4) ตามหลักสูตรแพทยศาสตรบัณฑิต (หลักสูตรนานาชาติ) ของคณะแพทยศาสตร์ จุฬาลงกรณ์มหาวิทยาลัย ใน 1 หลักสูตร คือ
ใช้ระยะเวลาในการศึกษาตลอดหลักสูตรรวม 4 ปี ดังนี้
จังหวัดโพธิสัตว์
โพธิสัตว์ หรือ โปซัต  เป็นจังหวัดหนึ่งใน 25 แห่งของประเทศกัมพูชา ตั้งอยู่ทางทิศตะวันตกของประเทศ มีอาณาเขตติดต่อเรียงตามเข็มนาฬิกาดังนี้ จังหวัดพระตะบอง โตนเลสาบ จังหวัดกำปงฉนัง จังหวัดกำปงสปือ จังหวัดเกาะกง และประเทศไทยบริเวณจังหวัดตราด ในเชิงภูมิศาสตร์กายภาพ จังหวัดโพธิสัตว์ตั้งอยู่ระหว่างโตนเลสาบกับทิศเหนือของทิวเขาบรรทัด โดยมีแม่น้ำโพธิสัตว์ตัดผ่านกลางจังหวัดโดยตลอด ไหลจากทิวเขาบรรทัดในทิศตะวันตกไปบรรจบโตนเลสาบในทิศตะวันออก
จังหวัดโพธิสัตว์เป็นจังหวัดที่ใหญ่ที่สุดเป็นอันดับ 4 ของประเทศ ทว่ามีจำนวนประชากรมากที่สุดเป็นอันดับ 14 การเดินทางสามารถเข้าถึงโดยทางรถยนต์ โดยใช้ทางหลวงแผ่นดินหมายเลข 5 และถนนสายเล็กต่าง ๆ นอกจากนี้ยังเข้าถึงได้โดยทางเรือและทางรถไฟอีกด้วย
จังหวัดโพธิสัตว์เป็นที่ตั้งของวัดบากาน  ซึ่งเชื่อกันว่ามีเจดีย์ที่เก่าแก่ที่สุดในกัมพูชาที่ยังคงใช้งานอยู่ นอกจากนี้ยังถือเป็นสถานที่ศักดิ์สิทธิ์ที่สุดแห่งหนึ่งของชาวพุทธในกัมพูชา
ภูมิศาสตร์กายภาพของจังหวัดโพธิสัตว์มีความหลากหลายประกอบด้วยชีวภูมิภาคที่แตกต่างกัน ตั้งแต่เทือกเขาที่มีป่าไม้ปกคลุมอย่างหนาแน่น ที่ราบอันอุดมสมบูรณ์ ไปจนถึงที่ราบลุ่มโตนเลสาบ ยังคงมีพื้นที่ป่าอยู่ราวร้อยละ 58 ของพื้นที่จังหวัด ทิวเขาบรรทัดประกอบด้วยภูเขาสูงทางทิศตะวันตกถึงตะวันตกเฉียงใต้ของจังหวัด บริเวณเขตติดต่อกับประเทศไทยและชายฝั่งทะเล ความชันของพื้นที่ลาดลงไปทางทิศตะวันออกเฉียงเหนือซึ่งเป็นที่ราบอุดมสมบูรณ์ต่อเนื่องเข้าไปในจังหวัดพระตะบอง ที่ซึ่งมีการปลูกข้าวและเก็บเกี่ยวข้าวมากเป็นลำดับต้นของกัมพูชา แม่น้ำโพธิสัตว์มีต้นกำเนิดในทิวเขาบรรทัด ไหลตามทิศทางดังกล่าว และไหลลงโตนเลสาบในที่สุด จังหวัดโพธิสัตว์เป็นจังหวัดหนึ่งใน 9 แห่งที่พื้นที่บางส่วนตั้งอยู่ในเขตสงวนชีวมณฑลโตนเลสาบ
จังหวัดโพธิสัตว์แบ่งเขตการปกครองออกเป็น 6 อำเภอ 49 ตำบล 502 หมู่บ้าน รายชื่ออำเภอมีดังนี้
จังหวัดโปสัต
หลับตาฝันถึงชื่อเธอ
ฟุจิวะระ โนะ คิสึชิ
ฟุจิวะระ โนะ คิสึชิ  จักรพรรดินีใน จักรพรรดิโกะ-ซะงะ จักรพรรดิองค์ที่ 88 และเป็นพระราชมารดาของจักรพรรดิถึง 2 พระองค์คือ จักรพรรดิโกะ-ฟุกะกุซะ จักรพรรดิองค์ที่ 89 และ จักรพรรดิคะเมะยะมะ จักรพรรดิองค์ที่ 90
คลาส (2016 ละครโทรทัศน์)
การปลดปล่อยกรุงปารีส
การปลดปล่อยกรุงปารีส (ยังเป็นที่รู้จักกันคือ ยุทธการเพื่อปารีสและเบลเยียม) เป็นปฏิบัติการทางทหารที่เกิดขึ้นในช่วงสงครามโลกครั้งที่สอง ตั้งแต่วันที่ 19 สิงหาคม ค.ศ. 1944 จนกระทั่งกองทหารรักษาการณ์ของเยอรมันได้ยอมจำนนที่เมืองหลวงของฝรั่งเศส เมื่อวันที่ 25 สิงหาคม ค.ศ. 1944 กรุงปารีสได้ถูกปกครองโดยนาซีเยอรมนีตั้งแต่ได้เซ็นลงนามในการสงบศึกที่กงเปียญครั้งที่สอง เมื่อวันที่ 22 มิถุนายน ค.ศ. 1940 ภายหลังจากนั้นกองทัพเวร์มัคท์ได้เข้ายึดครองทางตอนเหนือและตะวันตกของฝรั่งเศส
การปลดปล่อยได้เริ่มต้นขึ้นเมื่อกองกำลังฝรั่งเศสแห่งกิจการภายใน—โครงสร้างทางทหารของขบวนการต่อต้านฝรั่งเศส—ได้ทำการก่อการกำเริบเข้าปะทะกับกองทหารรักษาการณ์ของเยอรมันตามเส้นทางการเคลื่อนทัพของกองทัพสหรัฐที่สาม ภายใต้การนำของจอร์จ แพตตัน เมื่อคืนวันที่ 24 สิงหาคม ส่วนหนึ่งของกองพลยานเกราะฝรั่งเศสที่ 2 ของนายพล Philippe Leclerc ได้เคลื่อนพลไปยังกรุงปารีส และมาถึงออแตลเดอวีลไม่นานหลังเที่ยงคืน เช้าวันต่อมา วันที่ 25 สิงหาคม กองกำลังจำนวนมากของกองพลยานเกราะที่ 2 และกองพลทหารราบที่ 4 แห่งสหรัฐได้เคลื่อนทัพเข้าสู่เมือง ดรีทริซ ฟอน โคลทิซ ผู้บัญชาการของกองทหารรักษาการณ์เยอรมันและฝ่ายอำนาจปกครองทหารในกรุงปารีส ได้ยอมจำนนต่อฝรั่งเศสที่โรงแรม Meurice กองบัญาชาการใหญ่ของฝรั่งเศสได้ถูกจัดตั้งขึ้นมาใหม่ ในขณะที่นายพล ชาร์ล เดอ โกล ได้เดินทางมาถึงเพื่อเข้าควบคุมเมืองในฐานะผู้นำแห่งรัฐบาลชั่วคราวแห่งสาธารณรัฐฝรั่งเศส
ยุทธศาสตร์ของฝ่ายสัมพันธมิตรเน้นการทำลายกองกำลังเยอรมันที่ถอยทัพไปทางแม่น้ำไรน์ กองกำลังภายในของฝรั่งเศส (กองกำลังติดอาวุธของขบวนการต่อต้านฝรั่งเศส) นำโดยอองรี รอล-ทังกี ก่อการจลาจลในปารีส
การสู้รบฟาเลส์พ็อกเก็ต (12–21 สิงหาคม) ซึ่งเป็นช่วงสุดท้ายของ ปฏิบัติการโอเวอร์ลอร์ด ยังคงดำเนินต่อไป นายพล ดไวต์ ดี. ไอเซนฮาวร์ ผู้บัญชาการทหารสูงสุดแห่งกองบัญชาการสูงสุดกำลังรบนอกประเทศสัมพันธมิตร ไม่ได้พิจารณาว่าการปลดปล่อยปารีสเป็นวัตถุประสงค์หลัก เป้าหมายของกองทัพสหรัฐฯ และกองทัพอังกฤษคือการทำลายกองกำลังเยอรมัน และด้วยเหตุนี้จึงยุติสงครามโลกครั้งที่สองในยุโรป ซึ่งจะทำให้ฝ่ายสัมพันธมิตรสามารถมุ่งความสนใจไปที่แนวรบด้านแปซิฟิกทั้งหมดได้
การต่อต้านของฝรั่งเศสเริ่มขึ้นในการต่อต้านชาวเยอรมันในปารีสเมื่อวันที่ 15 สิงหาคม แต่ฝ่ายสัมพันธมิตรยังคงผลักดันให้ชาวเยอรมันไปทางแม่น้ำไรน์และไม่ต้องการเข้าไปพัวพันในการต่อสู้เพื่อการปลดปล่อยปารีส ฝ่ายสัมพันธมิตรคิดว่ายังเร็วเกินไปที่จะพาปารีส พวกเขาทราบดีว่าอดอล์ฟ ฮิตเลอร์สั่งกองทัพเยอรมันให้ทำลายเมืองอย่างสมบูรณ์ในกรณีที่ฝ่ายพันธมิตรโจมตี ปารีสถูกมองว่ามีคุณค่าทั้งในด้านวัฒนธรรมและประวัติศาสตร์เกินกว่าจะเสี่ยงต่อการทำลายล้าง พวกเขายังกระตือรือร้นที่จะหลีกเลี่ยงการต่อสู้ที่ยืดเยื้อเช่น ยุทธการที่สตาลินกราด หรือ การล้อมเลนินกราดนอกจากนี้ ยังมีการประมาณการว่า ในกรณีของการล้อม ต้องใช้อาหารสั้น 4,000 ชอร์ตตัน (3,600 ตัน) ต่อวัน รวมทั้งวัสดุก่อสร้างจำนวนมาก กำลังคน และทักษะทางวิศวกรรมที่จะต้องเลี้ยงดูประชากรหลังจากการปลดปล่อยปารีสสาธารณูปโภคพื้นฐานจะต้องได้รับการฟื้นฟู และสร้างระบบขนส่งขึ้นใหม่ เสบียงทั้งหมดนี้มีความจำเป็นในด้านอื่น ๆ ของการทำสงครามสาธารณูปโภคพื้นฐานจะต้องได้รับการฟื้นฟู และสร้างระบบขนส่งขึ้นใหม่ เสบียงทั้งหมดนี้มีความจำเป็นในด้านอื่น ๆ ของการทำสงคราม
เดอโกลกังวลว่าการปกครองทางทหารของฝ่ายสัมพันธมิตรจะมีผลบังคับใช้ในฝรั่งเศสด้วยการดำเนินการของรัฐบาลทหารฝ่ายสัมพันธมิตรเพื่อการยึดครอง การบริหารนี้ซึ่งวางแผนไว้โดยเสนาธิการอเมริกัน ได้รับการอนุมัติจากประธานาธิบดีสหรัฐ แฟรงคลิน รูสเวลต์ แต่ถูกต่อต้านโดยไอเซนฮาวร์
อย่างไรก็ตาม เดอโกล เมื่อรู้ว่าการต่อต้านของฝรั่งเศสได้ลุกขึ้นสู้กับผู้ยึดครองชาวเยอรมัน และไม่เต็มใจที่จะปล่อยให้เพื่อนร่วมชาติของเขาถูกสังหารเช่นเดียวกับที่เกิดขึ้นกับการต่อต้านโปแลนด์ในการก่อการกำเริบวอร์ซอ ได้ยื่นคำร้องเพื่อโจมตีที่ด้านหน้าทันที เขาขู่ว่าจะปลดกองยานเกราะที่ 2 ของฝรั่งเศส (2e DB) และสั่งให้โจมตีกองกำลังเยอรมันในปารีสเพียงลำพัง เลี่ยงสายการบังคับบัญชาของ SHAEF หากไอเซนฮาวร์ชะลอการอนุมัติเกินควร
การให้ความร่วมมือกับศัตรูในทางแนวนอน คือหญิงสาวชาวฝรั่งเศลจำนวนมากนั้นได้มีความสัมพันธ์เชิงโรแมนติกกับทหารเยอรมันผู้รุกรานด้วยความยินยอมพร้อมใจหรือการบังคับขู่เข็ญ แต่หลังจากสัมพันธมิตรได้ปลดปล่อยฝรั่งเศลได้สำเร็จและกองทัพเยอรมันล่าถอย ผู้หญิงเหล่านั้นก็ถูกฝูงชนชาวฝรั่งเศลจับโกนผมจนหัวล้านและฉีกเสื้อผ้าเพื่อเป็นการประจานในข้อหาทรยศต่อชาติ
https://en.wikipedia.org/wiki/Liberation_of_Paris
ซีตี นูร์ฮาลีซา
ดาโต๊ะ หรือดาตินซรี ซีตี นูร์ฮาลีซา บินตี ตารูดิน (; เกิด 11 มกราคม ค.ศ. 1979) เป็นนักร้องชาวมาเลเซีย ตั้งแต่เธอเป็นนักร้อง เธอได้รับรางวัลการแข่งขันประกวดร้องเพลงระดับนานาชาติหลายครั้ง เธอได้รับฉายาว่าเป็นเสียงแห่งเอเชีย หลังจากชนะตำแหน่งกรังปรีแชมเปียนจากเทศกาล "Voice of Asia" รายการประกวดร้องเพลงที่จัดขึ้นที่เมืองอัลมาเตอ ประเทศคาซัคสถาน โดยก่อนหน้านั้นในปี ค.ศ. 1999 เธอได้รับรางวัลโกลด์อะวอร์ดจากรายการ "Asia New Singer Competition" ที่เซี่ยงไฮ้เอเชียมิวสิกเฟสติวัล ที่จัดที่เมืองเซี่ยงไฮ้ ประเทศจีน และในปีเดียวกันเธอได้รับ 2 รางวัลจาก การประกวดร้องเพลงเซาท์แปซิฟิกในปี ค.ศ. 1999 ที่จัดที่เมืองโกลด์โคสต์ รัฐควีนส์แลนด์ ประเทศออสเตรเลีย
ปัจจุบัน เธอได้รับรางวัลทั้งภายในและต่างประเทศมากกว่า 200 รางวัล เธอเริ่มมีชื่อเสียงจากการเป็นศิลปินที่มียอดขายระดับแผ่นเสียงทองคำขาวหลายชุด ตั้งแต่ชนะการแข่งขันรายการเรียลลิตีที่ชื่อ บินตังเอชเอ็มไอ 1995 เมื่อเธออายุ 16 ปี ซึ่งต่อมาเธอได้รับการเสนอให้เซ็นสัญญากับค่ายเพลงสากล 4 ค่าย ซิงเกิลแรกจากอัลบั้มเปิดตัวของเธอคือ "Jerat Percintaan" ซึ่งชนะการแข่งขันอานูเกอระฮ์จัวราลากู (Anugerah Juara Lagu) ครั้งที่ 11 และได้ 2 รางวัลในสาขาแสดงยอดเยี่ยมและเพลงบัลลาดยอดเยี่ยม ส่วนตัวอัลบั้ม จากข้อมูลปี ค.ศ. 2005 ขายได้มากกว่า 800,000 ชุด เฉพาะในมาเลเซีย ในฐานะนักร้องเธอบันทึกเสียงหลากหลายภาษา ทั้งภาษามาเลเซีย ภาษาชวา ภาษาจีนมาตรฐาน ภาษาอาหรับ ภาษาอูรดู และภาษาญี่ปุ่น เธอมีสตูดิโออัลบั้ม 16 ชุด เธอเป็นหนึ่งในศิลปินที่ได้รับความนิยมที่สุดในกลุ่มเกาะมลายูและนูซันตารา ปัจจุบันเธอได้อยู่ในรายชื่อหนึ่งในผู้ที่รวยที่สุด ผู้ที่มีอิทธิพลที่สุด ผู้ที่ได้รับรางวัลมากที่สุด และผลิตซิงเกิลมากที่สุด เธอยังเป็นหนึ่งในศิลปินมาเลเซียที่มียอดขายมากที่สุด จากข้อมูล ค.ศ. 2000 อัลบั้มของเธอมียอดขายเป็นร้อยละ 10 ของอัลบั้มทั้งหมดของมาเลเซีย โดยมียอดขายมากกว่า 4.9 ล้านชุด
ในปี ค.ศ. 1998 เธอได้รับเลือกให้แสดงพิธีปิดการแข่งขันกีฬาเครือจักรภพ 1998 เฉพาะพระพักตร์สมเด็จพระราชินีนาถเอลิซาเบธที่ 2 แห่งสหราชอาณาจักรและเจ้าชายฟิลิป ดยุกแห่งเอดินบะระ ท่ามกลางผู้เข้าร่วมการแข่งขัน 70 ประเทศจากเครือจักรภพแห่งประชาชาติ ในปี ค.ศ. 2005 เธอเป็นนักร้องจากเอเชียตะวันออกเฉียงใต้คนแรกที่ได้แสดงคอนเสิร์ตเดี่ยวที่รอยัลแอลเบิร์ตฮอลล์ร่วมกับลอนดอนซิมโฟนีออร์เคสตรา ในปี ค.ศ. 2008 เธอได้รับขนานนามว่าเป็นไอดอลแห่งเอเชีย จากเอเชียนิวส์เนตเวิร์ก และจากความสำเร็จในเอเชียทำให้เธอได้รับฉายาว่า "เสียงแห่งเอเชีย" และเซลีน ดิออน แห่งเอเชีย
Jawi script
พฤศจิกายน พ.ศ. 2559
พฤศจิกายน พ.ศ. 2559 เป็นเดือนที่ 11 ของปี พ.ศ. 2559 วันแรกของเดือนเป็นวันอังคาร วันสุดท้ายของเดือนเป็นวันพุธ
คลีเมนต์ โวโรชีลอฟ
คลีเมนต์ เยฟรีโมวิช โวโรชีลอฟ  หรือเรียกขานกันในรัสเชียว่าคลิม เยฟรีโมวิช โวโรชีลอฟ  (4 กุมภาพันธ์ พ.ศ. 2424 – 2 ธันวาคม พ.ศ. 2512) เป็นจอมพลและนักการเมืองในยุคสตาลิน เขาเป็นหนึ่งในห้าจอมพลดั่งเดิมของสหภาพโซเวียต (ทหารยศสูงสุดของสหภาพโซเวียต) พร้อมกับเสนาธิการกองทัพแดงอเล็กซานเดอร์ เยโกรอฟกับผู้บัญชาการอาวุโสสามคน วาซีลี บลูย์เคียร์ เซมิออน บูดิออนนืยและ มีคาอิล ตูคาเชฟสกี
ชีวิตในวัยเด็กและการปฏิวัติรัสเซีย.
โวโรชีลอฟ เกิดในการตั้งถิ่นฐานของ ลิซิคานสค์ (ปัจจุบันเป็นแคว้นปกครองตนเองยูเครน) ในจักรวรรดิรัสเซียในครอบครัวคนงานรถไฟสัญชาติรัสเซียอย่างไรก็ตามตามที่พลตรีPyotr Grigorenko ได้พูดไว้ว่า โวโรชีลอฟ ตัวของเขาเองได้พูดถึงมรดกทางวัฒนธรรมของยูเครนของเขาและต้นตระกูลของโวโรชีลอฟโวโรชีลอฟ เข้าร่วมฝ่ายบอลเชวิกของพรรคสังคมประชาธิปไตยแรงงานรัสเซียในปี พ.ศ. 2448 ในช่วงการปฏิวัติรัสเซีย 1917 โวโรชีลอฟ ได้เป็นสมาชิกของสภาผู้ตรวจการประชาชนยูเครนและผู้ตรวจการกิจการภายในพร้อมกับ วาซีลี อเวริน
โวโรชีลอฟ เป็นสมาชิกของคณะกรรมการกลางจากการเลือกตั้งในปี พ.ศ. 2464 จนถึง พ.ศ. 2504 ในปี พ.ศ. 2468 หลังจากการตายของ มีฮาอิล ฟรุนเซ โวโรชีลอฟได้รับเลือกเป็นผู้ตรวจการประชาชนฝ่ายกิจการการทหารและกองทัพเรือแห่งสหภาพโซเวียตจนถึงปี พ.ศ. 2477 ตำแหน่งทางการเมืองของ ฟรุนเซ ยึดติดกับกลุ่มทรอยก้า (เลฟ คาเมเนฟ,โจเซฟ สตาลิน,กรีโกรี ซีนอฟเยฟ) ฟรุนเซ เสียชีวิตเพราะรับยาช้าเกินขนาดขณะกำลังผ่าตัดรักษาโรคกระเพาะอาหาร เลออน ทรอตสกีได้กล่าวหาว่าการผ่าตัดเป็นเพียงการปกปิดแผนการลอบสังหาร ฟรุนเซ ความสำเร็จหลักของโวโรชีลอฟ ในช่วงนั้นคือการย้ายที่แหล่งสำคัญอุตสาหกรรมสงครามไปทางตะวันออกของเทือกเขาอูราลตามกลยุทธ์ถอยร่นเพื่อการรักษาความสามารถในการผลิตเหมือนเดิมในกรณีที่แนวรบตะวันตกพ่ายแพ้โวโรชีลอฟกลายเป็นสมาชิกเต็มรูปแบบโปลิตบูโรของในปี พ.ศ. 2469 จนถึง2503
โวโรชีลอฟ ได้รับการแต่งตั้งคนของผู้บังคับการตำรวจ (รัฐมนตรีว่าการกระทรวง) กลาโหมในปี พ.ศ. 2477 และจอมพลแห่งสหภาพโซเวียตในปี พ.ศ. 2478 เขามีบทบาทสำคัญอย่างยิ่งในการกวาดล้างใหญ่เขาช่วยในการกวาดล้างภายในกองทัพตามคำสั่งสตาลิน เขาเขียนจดหมายเพื่อเจ้าหน้าที่โซเวียตเดิมและนักการทูตที่ถูกเนรเทศกลับมารับโทษ โดนส่งจดหมายขอให้พวกเขากลับมาด้วยความสมัครใจและมั่นใจว่าพวกเขาจะไม่ต้องเผชิญกับการลงโทษจากเจ้าหน้าที่ซึ่งเป็นเรื่องโกหก โวโรชีลอฟ ได้ลงนามเอกสารการประหารชีวิต 185 รายการ เขาได้อยู่ในกลุ่มสี่ผู้นำโซเวียตร่วมกับ คากาโนวิช,สตาลินและโมโลตอฟ
ในช่วงสงครามโลกครั้งที่สอง โวโรชีลอฟ เป็นสมาชิกของคณะกรรมการป้องกันรัฐ (พ.ศ. 2484-2487) เขาได้บัญชากองทัพโซเวียตในช่วงสงครามฤดูหนาวตั้งแต่เดือนพฤศจิกายน พ.ศ. 2482 ถึงมกราคม พ.ศ. 2483 แต่เนื่องจากการวางแผนของสหภาพโซเวียตที่ไม่ดีและไร้ความสามารถของโวโรชีลอฟ ทำให้กองทัพแดงบาดเจ็บล้มตายถึง 185,000 นาย หลังจบสงครามฤดูหนาว สตาลิน ได้ตะโกนต่อว่าใส่ โวโรชีลอฟ ในการประชุมกองทัพ โวโรชีลอฟ ได้กล่าวโทษว่าเป็นความล้มเหลวของสตาลินในการกำจัดนายพลที่ดีที่สุดกองทัพแดงในช่วงการกวาดล้างครั้งยิ่งใหญ่หลังจากนั้นตามคำบอกเล่าของนีกีตา ครุชชอฟ โวโรชีลอฟ ได้เอามือลงทุบจานใส่ลูกหมูย่าง นีกีตา ครุชชอฟได้กล่าวอีกว่าเป็นเพียงครั้งเดียวที่เขาเคยเห็น โวโรชีลอฟ ระเบิดอารมณ์ใส่โวโรชีลอฟ ได้กลายเป็นแพะรับบาปสำหรับความล้มเหลวครั้งแรกในฟินแลนด์ หลังจากนั้นเขาก็ถูกแทนที่โดย เซมิออน ตีโมเชนโค และไปดำรงตำแหน่งรองนายกรัฐมนตรีกระทรวงวัฒนธรรม
โวโรชีลอฟ ได้ถกเถียงเรื่องจำนวนของเจ้าหน้าที่กองทัพโปแลนด์ที่บันทึกในกันยายน พ.ศ. 2482 ควรจะได้รับการปล่อยตัว แต่ภายหลังเขาได้ลงนามในคำสั่งในการสังหารหมู่กาตึน พ.ศ. 2483
หลังจากการรุนรานสหภาพโซเวียตในเดือนมิถุนายนปี พ.ศ. 2484 โวโรชีลอฟ กลายเป็นผู้บัญชาการช่วงสั้น ๆของกองกำลังภาคตะวันตกเฉียงเหนือ (กรกฎาคม-สิงหาคม พ.ศ. 2484) ในเดือนกันยายน พ.ศ. 2484 เขากลายเป็นผู้บัญชาการแนวรบเลนินกราดร่วมกับผู้บัญชาการทหาร Andrei Zhdanov เขาแสดงความกล้าหาญในการรบอย่างมากในการต้านการโจมตีทางปืนใหญ่อย่างหนักที่ Ivanovskoye เมื่อถึงจุดหนึ่งเขารวบรวมกองถอยทัพและเขาได้โจมตีรถถังเยอรมันอาวุธด้วยปืนพกขณะกำลังถอย อย่างไรก็ตามเขาล้มเหลวที่จะป้องกันไม่ให้เยอรมันรอบเลนินกราดและเขาถูกไล่ออกและแทนที่ด้วยจอมพลเกออร์กี จูคอฟในวันที่ 8 กันยายน พ.ศ. 2484แต่ถึงอย่างไรสตาลินยังมีความจำเป็นสำหรับการเป็นผู้นำทางการเมืองในช่วงสงครามดังนั้น โวโรชีลอฟ ยังคงเป็นหุ่นเชิดที่สำคัญ
ในการประชุมที่เตหะราน พ.ศ. 2486 เกิดเรื่องน่าอายในพีธีมอบ "ดาบแห่งสตาลินกราด" จากวินสตัน เชอร์ชิล โวโรชีลอฟได้รับดาบจากสตาลินแต่แล้วเขาจับดาบผิดด้านทำให้ดาบหลุดจากฝักตกลงบนนิ้วเท้าของสตาลินต่อหน้าสามผู้นำมหาอำนาจ
ใน พ.ศ. 2488-2490 โวโรชีลอฟ ได้เขามาดูแลรัฐบาลคอมมิวนิสต์ในฮังการี
ในปี พ.ศ. 2495, โวโรชีลอฟได้รับการแต่งตั้งเป็นสมาชิกของคณะกรรมการบริหารของคณะกรรมการกลาง หลังตายของสตาลินใน 5 มีนาคม พ.ศ. 2496 ได้มีการเปลี่ยนแปลงที่สำคัญของผู้นำของสหภาพโซเวียต ที่ 15 มีนาคม พ.ศ. 2496 โวโรชีลอฟ ได้ขึ้นมาเป็นประธานคณะผู้บริหารสูงสุดแห่งสภาโซเวียตสูงสุด 26 มิถุนายน 1953 โวโรชีลอฟ, มาเลนคอฟและครุชชอฟมีส่วนร่วมในการจับกุมลัฟเรนตีย์ เบรียา‎หลังจากการตายของสตาลิน
ช่วงเกษียณ.
หลังจากครุชชอฟได้ไล่สมาชิกเก่ายุคสตาลินออกเช่น มาเลนคอฟ กับ โมโลตอฟริ่ช เป็นต้น โวโรชีลอฟ ก็เริ่มวางมือจากการเมือง วันที่ 7 พฤษภาคม พ.ศ. 2503 คณะผู้บริหารสูงสุดแห่งสภาโซเวียตสูงสุดได้รับการร้องขอ โวโรชีลอฟ ในการเกษียณอายุและเขายังเป็นโปลิตบูโรจนถึง 16 กรกฎาคม พ.ศ. 2503
หลังการสิ้นอำนาจของครุชชอฟ โวโรชีลอฟ อีกครั้งได้รับการเลือกตั้งให้เป็นคณะกรรมการกลางในปี พ.ศ. 2509 โวโรชีลอฟ ได้รับเหรียญรางวัลวีรบุรุษแห่งสหภาพโซเวียตที่สองในปี พ.ศ. 2511 เขาเสียชีวิตในปี พ.ศ. 2512 ในมอสโกและเถ้าถ่านของเขาถูกฝังอยู่ในกำแพงเครมลิน
รถถังหนักรุ่น เควี (KV tank (Kliment Voroshilov tank)) ที่ถูกใช้ในสงครามโลกครั้งที่สองถูกตั้งชื่อตาม โวโรชีลอฟ มีสองเมืองถูกตั้งชื่อตามเขา โวโรชีลอฟกราด ในยูเครน (ปัจจุบันคือเมือง ลูฮานสค์) และ โวโรชีลอฟ ในโซเวียตตะวันออกไกล (ปัจจุบันคือเมือง อุซซูริสก์) เช่นเดียวกับเจ้าหน้าที่สถาบันการศึกษาในกรุงมอสโก เมืองสตัฟโรปอล เคยถูกเรียกว่าเมือง โวโรชีลอฟ ตั้งแต่พ.ศ. 2478-2486 โวโรชีลอฟ ได้รับการเสนอชื่อเข้าชิงในฐานะที่เป็นพลเมืองกิตติมศักดิ์ของเมืองตุรกี อิซมีร์ ในพฤศจิกายน พ.ศ. 2476 ใน อิซมีร์ มียังถนนชื่อโวโรชีลอฟ . ในปี พ.ศ. 2494 มันก็เปลี่ยนชื่อเป็น "Plevne Bulvari"
แอดดิสอาบาบา
จังหวัดไคเบอร์ปัคตุนควา
ทากาชิ อูซามิ
ทากาชิ อูซามิ  เป็นนักฟุตบอลชาวญี่ปุ่น ปัจจุบันเล่นให้กับเอาคส์บวร์ค ในตำแหน่งกองกลางตัวรุก ปีก
กัมบะ โอซากะ.
อูซามิสร้างประวัติศาสตร์ให้กับสโมสรโดยการลงเล่นให้กับกัมบะ โอซากะ ด้วยวัยเพียง 17 ปี 14 วัน และยิงประตูให้กับทีมในวันเดียวกัน อูซามิลงเล่นให้กับทีมและยิงประตูได้ในฐานะนักเตะอาชีพเมื่อวันที่ 20 พฤษภาคม ค.ศ. 2009 พบกับ โซล ในรายการแชมเปียนส์ลีก ในปี ค.ศ. 2010 เขาได้รับเลือกให้เป็นผู้เล่นเยาวชนยอดเยี่ยม จัดโดยเจลีก ในงานประกาศผลรางวัลเมื่อวันที่ 6 ธันวาคม
ในเดือนมิถุนายน ค.ศ. 2011 ไบเอิร์นมิวนิกได้ประกาศยืมตัวอูซามิ พ่วงกับเงื่อนไขซื้อขาดในช่วงฤดูกาลถัดไป อูซามิยิงประตูครั้งแรกให้กับทีมในการแข่งขันเดเอ็ฟเบ-โพคาล พบกับอิงกอลชตัดท์ 04 เมื่อวันที่ 26 ตุลาคม ค.ศ. 2011
อูซามิลงเล่นให้กับทีมชาติญี่ปุ่นครั้งแรกในนัดกระชับมิตรพบกับตูนิเซีย เมื่อวันที่ 27 มีนาคม ค.ศ. 2015 เขาได้ยิงประตูให้กับทีมครั้งแรกในนัดกระชับมิตรพบกับอุซเบกิสถาน เมื่อวันที่ 31 มีนาคม ค.ศ. 2015
"ณ วันที่ 26 มิถุนายน ค.ศ. 2016"
เควิน ตันเจริญ
เควิน ฮาร์วิก ตันเจริญ (เกิด 23 เมษายน ค.ศ. 1984) เป็นผู้กำกับภาพยนตร์ โปรดิวเซอร์ นักเขียนบท นักเต้น นักออกแบบท่าเต้นชาวอเมริกัน เมื่อวันที่ 29 กันยายน ค.ศ. 2011 นิวไลน์ซีนีมา/วอร์เนอร์บราเธอส์ประกาศว่าเขาจะเป็นผู้กำกับ "Mortal Kombat" ฉบับภาพยนตร์ชุดใหม่หลังจากที่เขาประสบความสำเร็จจากการสร้างเว็บซีรีส์ "" แต่เขาถอนตัวจากโครงการใน ค.ศ. 2013
ตันเจริญเริ่มเป็นที่รู้จักจากการออกแบบท่าเต้นให้กับมาดอนนา เป็นผู้กำกับทัวร์คอนเสิร์ต The Onyx Hotel Tour ของบริตนีย์ สเปียส์ และเป็นผู้ร่วมสร้างรายการเรียลลิตีโชว์ "DanceLife" ทางช่องเอ็มทีวี
เขาเปิดตัวด้วยผลงานภาพยนตร์สารคดีเรื่องแรกใน ค.ศ. 2009 กำกับหนังสั้น ' หลังจากนั้นเขาผลิตและกำกับเว็บซีรีส์ "Mortal Kombat: Legacy " ใน ค.ศ. 2011 เขากำกับ ' ภาพยนตร์คอนเสิร์ตสามมิติของทัวร์คอนเสิร์ต Glee Live! In Concert! ให้กับ "กลี" ซึ่งเป็นรายการโทรทัศน์อเมริกันเกี่ยวกับเพลง แนวตลก-ดราม่า ออกอากาศทางช่องฟ็อกซ์ ในสหรัฐ
อิสลาม คารีมอฟ
อิสลาม คารีมอฟ (; ; 30 มกราคม ค.ศ. 1938 – 2 กันยายน ค.ศ. 2016) เป็นนักการเมืองชาวอุซเบกิสถานและประธานาธิบดีแห่งอุซเบกิสถานคนแรกตั้งแต่ได้เอกราชจากสหภาพโซเวียต ก่อนดำรงตำแหน่งเขาเป็นประธานาธิบดีแห่งสาธารณรัฐสังคมนิยมโซเวียตอุซเบกตั้งแต่วันที่ 24 มีนาคม 1990 – 1 กันยายน 1991 และเลขาธิการกลางพรรคคอมมิวนิสต์แห่งอุซเบกิสถานซึ่งเป็นตำแหน่งประมุขแห่งรัฐที่ปกครองอุซเบกิสถานโดยพฤตินัยในปี 1989 เขาเป็นผู้ก่อตั้งพรรคประชาชนและประชาธิปไตยแห่งอุซเบกิสถาน (PDP) เขาเป็นหัวหน้าพรรคจนถึงปี 1996
เขาใช้ระบบเผด็จการเบ็ดเสร็จปกครองประเทศ มีการปราบปรามผู้เห็นต่างทางการเมือง ห้ามการแสดงความคิดเห็นทางการเมืองอย่างเสรี และมีการละเมิดสิทธิมนุษยชนอย่างร้ายแรง ตัวอย่างการปราบปรามผู้เห็นต่างทางการเมืองที่ร้ายแรงในสมัยที่เขาดำรงตำแหน่งคือการสังหารหมู่ที่อาดิจัน พ.ศ. 2548 ซึ่งมีผู้เสียชีวิตถึง 1,500 ราย เขาปกครองประเทศเรื่อยมาจนกระทั่งถึงแก่อสัญกรรมจากโรคหลอดเลือดสมองเมื่อวันที่ 2 กันยายน ค.ศ. 2016 สิริอายุได้ 78 ปี
สโมสรฟุตบอลเอสซีจี เมืองทอง ยูไนเต็ด ในฤดูกาล 2560
การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ประจำปี พ.ศ. 2560
ธันวาคม 2559.
วันที่ 19 ธันวาคม ที่ผ่านมาว่า ทางสโมสร ได้ยืนยันในงานแถลงข่าวอย่างไม่เป็นทางการในการปล่อยตัว ชนาธิป สรงกระสินธ์ กองกลางตัวรุกทีมชาติไทย ไปอยู่กับ สโมสรฟุตบอลคอนซาโดล ซัปโปโร ทีมน้องใหม่ของเจ ลีก ที่เพิ่งจะคว้าแชมป์ เจ ทู ในปีล่าสุด แบบยืมตัวด้วยระยะสัญญา 1 ปีครึ่ง โดยคุณ พงศ์ศักดิ์ ผลอนันต์ ประธานสโมสร เผยเป็นประวัติศาสตร์ที่จะมีนักฟุตบอลชาวไทยไปเล่นเจลีกเป็นคนแรกโดยจะเริ่มออกไปตามหาความฝันในเดือนกรกฎาคม พ.ศ. 2560 และจะมีการแถลงข่าวอย่างเป็นทางการในวันที่ 10 มกราคม พ.ศ. 2560 เปรยสาเหตุที่ไม่ส่งไปก่อน เนื่องจากอากาศที่เย็นจัดของฮอกไกโด ทำให้สองสโมสรต่างลงความเห็นร่วมกันว่าจะไปกลางปี พ.ศ. 2560
วันที่ 21 ธันวาคม ที่ผ่านมา ทางสโมสรได้ยืนยันถึงการบรรลุสัญญายืมตัว มงคล ทศไกร (จ่าเย็น) กองกลางทีมชาติไทยจาก เชียงราย ยูไนเต็ด เข้ามาเสริมทัพในถิ่น เอสซีจี สเตเดียม ด้วยระยะสัญญา 1 ปีเต็ม
มกราคม 2560.
วันที่ 12 มกราคม ที่ผ่านมา ที่สโมสรตำรวจวิภาวดี สมาคมกีฬาฟุตบอลแห่งประเทศไทย ได้ทำการจับสลากประกบคู่การแข่งขันฟุตบอลไทยลีก ประจำฤดูกาล 2560 ซึ่งผลการจับสลากในเกมนัดประเดิมสนามของทีมกิเลนผยอง ซึ่งถือเป็นเกมบิ๊กแมตช์โดยจะต้องออกไปเยือน "กระต่ายแก้ว" บางกอกกล๊าส ที่สนาม ลีโอ สเตเดียม ก่อนที่การแข่งขันฟุตบอลไทยลีก ฤดูกาล 2560 จะเริ่มเปิดฤดูกาลในวันที่ 11 กุมภาพันธ์ พ.ศ. 2560
วันที่ 22 มกราคม ที่ผ่านมา สโมสรสามารถคว้าโทรฟีใบแรกให้กับสโมสรก่อนเปิดฤดูกาล 2560 ได้เป็นผลสำเร็จด้วยการพาทีมชนะเลิศการแข่งขันฟุตบอล ไทยแลนด์แชมเปียนส์คัพ 2560 เอาชนะทีม "ค้างคาวไฟ" สุโขทัย เอฟซี ไปอย่างขาดลอย 5–0 จากสนามศุภชลาศัย
กุมภาพันธ์ 2560.
วันที่ 21 กุมภาพันธ์ ที่ผ่านมา สโมสรสามารถคว้าแต้มแรกในการลงเล่นเป็นทีมเยือนนับตั้งแต่ลุยสู้ศึกเอเอฟซี แชมเปี้ยนส์ ลีก รอบแบ่งกลุ่มได้สำเร็จหลังจากบุกไปเสมอกับ บริสเบน โรร์ ทีมอันดับที่ 3 แห่งศึกเอลีก ออสเตรเลีย ฤดูกาล 2016 ถึงประเทศออสเตรเลีย ได้ด้วยผลการแข่งขันที่น่าประทับใจแฟนบอลกิเลนผยองและแฟนบอลชาวไทยรวมไปถึงสื่อกีฬาต่างชาติอีกด้วยและน่าจะเป็นฝ่ายคว้าชัยชนะด้วยซ้ำไป แต่ผลการแข่งขันที่แท้จริงจบลงแบบไร้สกอร์ 0-0
วันที่ 28 กุมภาพันธ์ ที่ผ่านมา สโมสรสามารถสร้างประวัติศาสตร์เก็บ 3 คะแนนแรกในการลงเล่นเอเอฟซี แชมเปียนส์ลีก รอบแบ่งกลุ่มได้เป็นผลสำเร็จด้วยการที่ทีมกิเลนผยองลงเล่นสนามเป็นกลางที่สนามศุภชลาศัย พลิกจากตกเป็นฝ่ายตามหลังไปก่อน แต่สุดท้ายสามารถพลิกกลับมาเบียดเอาชนะ คะชิมะ แอนท์เลอร์ส ทีมแกร่งจากเจลีก ญี่ปุ่น ไปได้ด้วยสกอร์ 2-1
พฤษภาคม 2560.
ในเดือนพฤษภาคม 2560 นั้นสโมสรเริ่มต้นผลงานในเดือนนี้ได้อย่างสวยหรูด้วยการเก็บชัยชนะในเกมลีกได้สวยๆถึง 2 นัดด้วยกัน เริ่มที่การบุกไปเยือน "แข้งเทพ" แบงค็อก ยูไนเต็ด แล้วสามารถบุกไปคว้าสามแต้มได้ด้วยสกอร์ 4–2 และต่อมาก็เปิดบ้านชนะ "ตะหานน้ำ" ราชนาวี ไปได้แบบสวยสดงดงามถึง 4–0 ก่อนที่จะมาเครื่องสะดุดและเริ่มมีปัญหาในการเก็บชัยชนะของทีม เริ่มที่เกมฟุตบอลสโมสรระดับทวีปเอเชีย รายการ เอเอฟซีแชมเปียนส์ลีก รอบแบ่งกลุ่ม นัดสุดท้าย ที่ออกไปเยือน คะชิมะ แอนท์เลอร์ส แล้วแพ้กลับออกมาด้วยสกอร์ 1–2 เมื่อวันพุธที่ 10 พฤษภาคมที่ผ่านมา แล้วต่อเนื่องด้วยในเกมลีกอีก 3 นัดต่อมาเริ่มที่ การบุกไปเยือนทีมน้องใหม่ร้ายบริสุทธิ์จากยามาฮ่า ลีกวันอย่าง ไทยฮอนด้า ลาดกระบัง ที่สนามเฉลิมพระเกียรติ 72 พรรษาแล้วก็เกิดเรื่องพลิกล็อกเกิดขึ้นเมื่อทีมกิเลนผยองบุกไปพ่ายด้วยสกอร์ 0–1 หลังจากนั้นไม่นานในวันที่ 17 พฤษภาคมเปิดบ้านของตัวเองพ่ายแพ้คารังต่อทีม "สิงห์เจ้าท่า" การท่าเรือ ไปด้วยสกอร์ 2–3 และเกมล่าสุดเมื่อวันที่ 20 พฤษภาคมที่ผ่านมาก็ยังทำให้แฟนบอลทีมกิเลนผยองเสียความรู้สึกและเซ็งกับทีมอยู่ไม่น้อย เมื่อเปิดบ้านพ่ายแพ้พลิกล็อกต่อทีม "เทพอินทรี" อุบล ยูเอ็มที ยูไนเต็ด ไปด้วยสกอร์ 2–3 ทำให้เกิดคำถามต่างๆ มากมายจากแฟนบอลกิเลนผยองที่มีต่อทีมมากขึ้นว่าเกิดอะไรขึ้นกับทีมกิเลนผยองถึงฟอร์มการเล่นและผลงานที่ย่ำแย่ในเกมลีก 3 นัดล่าสุดรวมไปถึงการพ่ายแพ้ 4 นัดจากสองรายการที่ได้ลงสนาม
เมื่อวันอังคารที่ 23 พฤษภาคมที่ผ่านมา สโมสรก็เผชิญภาวะสุ่มเสี่ยงที่จะตกรอบฟุตบอลสโมสรถ้วยใหญ่ที่สุดของเอเชีย เอเอฟซีแชมเปียนส์ลีก 2017 รอบ 16 ทีมสุดท้าย หลังจากผลงานในเกมนัดแรกที่ทีมเปิดบ้านพบกับ คะวะซะกิ ฟรอนตาเล ทีมอาคันตุกะจากเจลีก ญี่ปุ่น แล้วพ่ายแพ้ด้วยสกอร์ 1–3 ซึ่งการพ่ายแพ้นัดนี้ส่งผลให้ทีมกิเลนผยองพบกับสถิติการลงสนามสองรายการที่เลวร้ายด้วยจำนวน 5 นัดติดต่อกันเข้าให้แล้ว